text: স্পেনীয় ভাষা, ইন্দো-ইউরোপীয় ভাষা-পরিবারের রোমান্স শাখার একটি ভাষা। বাকি সব রোমান্স ভাষার মত স্পেনীয় ভাষাও একটি প্রাকৃত লাতিন ভাষা থেকে উৎপত্তি লাভ করে; এই প্রাকৃত ভাষাটি ইবেরীয় উপদ্বীপে (বর্তমান স্পেনে) প্রচলিত ছিল। ১৬শ শতকে স্পেনীয় উপনিবেশ স্থাপনের মধ্য দিয়ে এটি দুই আমেরিকা মহাদেশ, ফিলিপিন ও প্রশান্ত মহাসাগরীয় অঞ্চলে ছড়িয়ে পড়ে। এটি প্রায় ৩৯ কোটি লোকের মাতৃভাষা, এবং সব মিলিয়ে বিশ্বের প্রায় ৪১ কোটি লোক এই ভাষায় কথা বলেন। এদের অধিকাংশই স্পেন ও দক্ষিণ আমেরিকায় বাস করেন। মেক্সিকো স্পেনীয়ভাষীর সংখ্যা অনুযায়ী বৃহত্তম দেশ। তারপরেই আছে কলম্বিয়া, স্পেন, আর্জেন্টিনা ও মার্কিন যুক্তরাষ্ট্র।
  
  স্পেনের অধিবাসীরা স্পেনীয় ভাষাকে অন্যান্য জাতীয় ভাষার সাথে তুলনার সময় এস্পানিওল (Español) নামে ডাকেন। আবার এটিকে স্পেনের অন্যান্য আঞ্চলিক ভাষার (যেমন- কাতালান, গালিসীয়, বা বাস্ক) সাথে তুলনার সময় কাস্তেইয়ানো (Castellano) নামে ডাকা হয়।
  
  স্পেনীয় ভাষা ২২টি দেশের সরকারি ভাষা: আর্জেন্টিনা, বলিভিয়া (কেচুয়া ও আইমারা-র সাথে সহসরকারী), চিলি, কলম্বিয়া, কোস্টা রিকা, কিউবা, ডমিনিকান প্রজাতন্ত্র, ইকুয়েডর, এল সালভাদোর, নিরক্ষীয় গিনি (ফরাসি-র সাথে সহসরকারী), গুয়াতেমালা, হন্ডুরাস, মেক্সিকো, নিকারাগুয়া, পানামা, প্যারাগুয়ে (গুয়ারানি-র সাথে সহসরকারী), পেরু (কেচুয়া ও আইমারা-র সাথে সহসরকারী), পুয়ের্টো রিকো (ইংরেজির সাথে সহসরকারী), স্পেন (কিছু কিছু অঞ্চলে কাতালান, গালিসীয় ও বাস্কের সাথে সহসরকারী), উরুগুয়ে, ভেনেজুয়েলা, এবং পশ্চিম সাহারা (আরবি-র সাথে সহসরকারী)।
  
  জাতিসংঘের ছয়টি প্রাতিষ্ঠানিক কার্যকরী ভাষার মধ্যে স্পেনীয় একটি। এটি ইউরোপীয় ইউনিয়নেরও একটি প্রাতিষ্ঠানিক ভাষা।
  
  ভৌগোলিক বন্টন
  
  দেশসমূহ তালিকা যেখানে স্পেনীয় একটি সরকারি ভাষা
  
  আরও দেখুন 
   উইকিপিডিয়া:বাংলা ভাষায় স্পেনীয় শব্দের প্রতিবর্ণীকরণ
  
  তথ্যসূত্র
  
  বহিঃসংযোগ 
   Spanish – BBC Languages
   USA Foreign Service Institute Spanish basic course
   Spanish evolution from Latin
  
   Hispanosfera/Hispanosphere
   Hispanidad (English: Hispanicity)
  
  বিষয়শ্রেণী:স্পেনীয় ভাষা
  বিষয়শ্রেণী:স্পেনের ভাষা
  বিষয়শ্রেণী:আর্জেন্টিনার ভাষা
  বিষয়শ্রেণী:বলিভিয়ার ভাষা
  বিষয়শ্রেণী:চিলির ভাষা
  বিষয়শ্রেণী:কলম্বিয়ার ভাষা
  বিষয়শ্রেণী:গুয়াতেমালার ভাষা
  বিষয়শ্রেণী:মেক্সিকোর ভাষা
  বিষয়শ্রেণী:পেরুর ভাষা
  বিষয়শ্রেণী:ফিলিপাইনের ভাষা
  বিষয়শ্রেণী:মার্কিন যুক্তরাষ্ট্রের ভাষা
  বিষয়শ্রেণী:ভেনেজুয়েলার ভাষা
  বিষয়শ্রেণী:দক্ষিণ আমেরিকার ভাষা
  বিষয়শ্রেণী:জাতিসংঘের দাপ্তরিক ভাষা
title: স্পেনীয় ভাষা